LIL OĦTL- Grajja oħra nkitbet f'ħajtek, omm żagħżugħa, Minn qalbek safja daqs kemm safja l-warda Li tiftaħ fi ġnien Mejju. Grajja oħra dak in-Nhar issawret minnek, Tlaħħimet u twaħħdet ma' kull jum li jidħak Jew jibki mgħajjeb fuq il-mewġ tal-Ħajja. Kont ilek żmien, għad-dawl ta' lampa ċkejkna, Taħdem u tħabrek. Bi tbissima f'fommok Tara x-xogħol tiela', u tifraħ. Dak il-hena Kien jixref ta' sikwit f'għajnejk u juri It-tqanqiliet ta' ruħek, Ta' ruħ li qatt ma rat dell ta' mibegħda, Inti kont taf li Min iqis il-ħajja Tal-kotra tal-bnedmin u b'għerfu jliġġem Il-ħarba tas-snin twal, kellu merfugħa Għalik, ja omm żagħżugħa, Grajja ħanina li ser tferraħ darek. Inti kont taf, u tamtek kienet kbira. u l-ħrara li ssir omm ma kinetx fqira. Kien qed ibexbex dak in-Nhar: fis-saltna Ta' ħajta dlam u ofira dawl id-dinja Kienet għadha mostura; r-riħ minn barra Kien qed iseliem b'għanja lir-rebbiegħa. F'kamartek ħiemda kien hemm dwal bil-kotra; Fuq wiċċek kellek sfura kiesħa kiesħa, F'għajnejk ħarsa ta' biża', Ħarsa li mtliet bid-dmugħ… 'ma x'inti tibża' 7 Għax qed titriegħed, qalbek tħabbat qawwi Tibżax: minn ħabb, is-Sema jħobbu. Wara l-isurar u x-xewk hemm ward u ħlewwa, Hemm milja ta' ferħ. kbir bla ħjiel ta' dnewwa. Kien qed ibexbex dak in-Nhar: minn qalbek Ħarġet f'lehġa ta' mħabba għajta maħnuqa. Fuk wiċċek xtered ġmiel ta' daħka lielwa, Għajnejk tbissmu ferħana, U d-dmugħ tal-hemm ġo ħarstek f'daqqa siket Xħin għadda b'wiċċ il-ġid is-sħab tan-niket. Ħaddant ma' sidrek l-ewwel darba f'ħajtek Tarbija tiegħek, frott ta' mħabba safja; L Int, dak in-Nhar, ħassejt xi ħaġa tiġbdek, Tqanqlek kollok kemm int u triegħed demmek, U fraħt imħeġġa u bist lil dak l-Imwieled. Ifraħ, omi twajba, b'dak il-ġmiel ta' tfajjel; Ħares lejn wiċċu: l-għaxqa ħa minn wiċċek; Ħares f'għajnejh: seher għajnejk siltulek; Ġuże OHETGUTI.